nl fr nl et ru fr zh zh zh zh el en en nl nl nl en nl de de fi sv nb af nl nl en en en nl af af en en af nl nl fr nl nl nl en en en en nl nl nl nl nl nl nl en nl nl nl nl nl az pl af nl nl et nl wa nl af li nl nl af sv es en en nl af nl nl nl fr nl af af nl af af af af af af nl ca af af af eo en en en nl nl af nl nl en nl nl de nl af nl nl wa nl nl en af nl nl nl af en af af af af af nl af nl af af en af af af nl af af af af nl af af nl af af nl en li nl nl nl af nl af en af en nl af af af nl nl af nl nl en tr af nl af af nl af af af af af nl nl fr af af nl da af nl nl af en en
In hierdie skoolgemeenskap is  'n  gedragskode   noodsaaklik   om   die opvoedkundige doelstellings van die skool te bereik.
Orde, dissipline en respektering van elke individu vorm die grondslag vir sukses en 'n gelukkige skoolgemeenskap.
Leerders moet alle reëls streng nakom.  Oortreding of verontagsaming van enige reëls stel  sodanige leerder bloot aan strafmaatreëls wat deur die Skoolhoof ooreenkomstig die relevante Skolewet, toegepas of gemagtig mag word.
Om 'n bydrae te lewer tot die totale vorming van elke leerder, op sedelike, geestelike en opvoedkundige terrein.
Om   erkenning   te   verleen   aan   'n   ordelike   en sinvolle dissipline- en gesagstruktuur.
Om 'n bydrae te lewer tot die uitbouing van die skool se goeie naam.
Om 'n bydrae te lewer tot die handhawing van aanvaarbare lewensnormes en waardes.
Om leerders die beginsel aan te leer van: "om vir mekaar om te gee en mekaar se belange op die hart te dra", in 'n gees van samewerking en ondersteuning.
Om aan elke leerder 'n veilige omgewing daar te stel waar fisiese beserings sover menslik moontlik beperk word.
Om as skool en ouers in vennootskap die beste aan die kind te bied deur effektiewe kommunikasie.
Strewe ons na respek en waardige optrede teenoor ons medemens.
Strewe ons na lojaliteit en vertroue tussen opvoeder,  leerder en ouer.
Erken ons die regte van elke individu.
Tree die individu op met styl - is vriendelik, hulpvaardig, eerlik, stiptelik en selfgedissiplineerd.
4.         Voogstelsel - Gedesentraliseerd
Om bogenoemde doelstellings te kan bereik is 'n gedesentraliseerde voogstelsel noodsaaklik en bestaan uit die volgende fasette:
Buitemuurse aktiwiteite - Afrigters/Koordineerders
5.         Bemagtiging van personeel
Elke personeellid is bemagtig om 'n leerder wat steurend, ontwrigtend en tydverkwistend optree, te hanteer op een van die volgende wyses soos wat hy/sy oordeel.
Aantekening van oortreding op aanmeldingsvorm.
Rapportering aan die Departementshoof, leerderondersteuning of Hoof vir hantering afhangende van graad van oortreding.
Ouers skriftelik / telefonies in kennis stel van oortreding ooreenkomstig die toepassingsbeleid vir dissipline.
6.         Skoolreëls en Ordereëls
Alle leerders is volgens die Staatskoerant  17579, Vol.  377 gedateer  15 November 1996 skoolpligtig en moet die skool bywoon tydens die vasgestelde skoolure en volgens die amptelike skoolkwartale.  Verlof tot afwesigheid kan slegs deur die Skoolhoof verleen word.
Afwesigheid moet skriftelik by die Skoolhoof aangemeld word.
Verskoning van Liggaamlike Opvoeding moet skrifteiik by die betrokke LO opvoeder aangemeld word.
Vrystelling van Liggaamlike Opvoeding kan slegs met 'n mediese sertifikaat geskied.
Leerders respekteer die gesag en opdragte van die Skoolhoof en personeel.
Geen leerder mag ‘n ander leerder se liggaamlike en geestelike welsyn benadeel of in gevaar stel deur afknouery, viktimisering of gevaarlike spele nie.
Skooleiendom en besittings van andere word gerespekteer en nie verwyder of beskadig nie.
Trapfietse mag alleenlik in die fietsrakke geparkeer word en niemand mag op die speelgrond met 'n fiets ry nie.
Die   besit  of verspreiding  van   aanstootlike   materiaal   of  leesstof  asook gevaarlike voorwerpe op die skoolterrein is verbode.
'n Leerder word na skoolure slegs met die toestemming van die Skoolhoof of sy gemagtigde in die skoolgebou toegelaat.
Geriewe en toerusting vir die skool mag na skoolure slegs met die magtiging van die Skoolhoof of sy gemagtigde gebruik word.
Ordelikheid, stiptelikheid en stilte word vereis wanneer leerders aantree en verdaag tussen lokale en geboue.
Almal lewer 'n bydrae tot die netheid van die terrein en geboue.
Geen leerders mag in klaslokale,  gange,  biblioteek en toilette eet nie.
Slegs amptelike toegange word gebruik en niemand betree die eiendom deur oor heinings of mure te klim nie.
Die skoolterrein mag nie gedurende skoolure verlaat word nie.
8.         Kleredrag en voorkoms van leerders
Die dra van die voorgeskrewe skooldrag is verpligtend, tensy anders gereël vir besondere geleenthede.
Elke leerder se hare moet altyd netjies versorg, skoon en van 'n voorgeskrewe lengte wees.    Die Skoolhoof het die reg om te beslis of 'n leerder se haarstyl en haarlengte aan die aanvaarbare norme van hierdie skool voldoen en om bepaalde norme oor haarstyl en haarlengte vas te stel.
In  die  geval  van  dogters  moet  hare  weggebind  of gevleg  wees  met koningsblou bande.
Dogters mag wel klein, dun, goue/silwer oorringe of   knoppies dra.   Geen ander juweliersware behalwe polshorlosies mag gedra word nie.
Alle kleredrag moet duidelik gemerk wees.
8.1     Ons kan en wil nie aan leerders hul vakansiemodes voorskryf nie, maar wil tog  aanvaar dat elke leerder ook vakansietye sy skool se naam sal hoog hou deur sy optrede en voorkoms in die openbaar.
Hierdie stelsel is die uitvloeisel van werksessies en samesprekings tussen opvoeders, ouers en die beheerliggaam.
Elke situasie moet op meriete hanteer word.
Hulpgewing aan leerders word vooropgestel.
Toepassing van tug geskied nadat skuld bo alle twyfel vasgestel is en die leerder die geleentheid gehad het om sy deel van die saak te stel.
Waarsku leerder en ouer altyd t.o.v. die tug met die volgende oortreding.
Die    toepassing    van    die    dissiplinêre    stelsel    word    hanteer    deur registeropvoeders, standerdleiers, departementshoofde, die adjunkhoof en die Hoof.
10.        Beloningstelsel van Laerskool Hartenbos
Graad 1 – 7
Goeie gedrag word beloon deur die uitdeel van “raffle tickets” deur opvoeders in al die klasse.
Alle “raffles” word in die leerder se huiswerkboekie geplak en die leerder ontvang 'n kleurbandjie vir elke 20 "raffles".  Hierdie kleurbandjies kan skool toe gedra word.
Nadat die leerders 5 bandjies ontvang het, word die bandjies terug gegee en ontvang die leerder 'n goue balkie vir goeie gedrag en word opgeneem in die strukture van die skakelraad.
NB:  Opvoeders het ook die vryheid om bykomende stelsels in klaskamers te implementeer.
Leerders word individueel beloon vir netjiese, goeie en deeglike werk deur middel van sterretjies, kolle en sertifikate.
Nadat leerder drie netheidsertifikate ontvang het, verdien hy/sy ‘n vry periode op ‘n Vrydag.  Leerder kan dan, met ouer se toestemming, om 11:45 huis toe beweeg.
Leerders ontvang erkenning vir algemene goeie gedrag, netheid, prestasie op sportgebied asook prestasie op kulturele gebied gedurende saalperiodes.
Indien ‘n leerder in die skool of tydens lesure reëls verbreek of ‘n oortreding begaan in ‘n meer ernstiger lig, moet die leerder die gevolg van die oortreding aanvaar.
Elke leerder ontvang ‘n detensiekaart.
Oortredings word op die detensiekaart aangedui tesame met die detensiepunt toegeken.
Wanneer leerder 20 detensiepunte bymekaar gemaak het, word ‘n detensieklas vir die leerder gereël.
Detensieklasse vind Vrydae vanaf 13:00 tot 15:00 plaas.
Indien ‘n leerder vir ‘n tweede keer 20 detensiepunte kry, sit die leerder weer detensie, maar daar word ‘n Individuele Gedragsplan (IGP) vir die leerder opgestel tesame met die ouers/voogde/opvoeder en gedragbestuurkoördineerder.
Kry die leerder vir ‘n derde keer 20 punte en detensie en dit is duidelik dat die IGP nie slaag nie, kry die leerder en ouers ‘n formele skriftelike waarskuwing vanaf die skoolbestuur en beheerliggaam oor sy/haar gedrag.  Die IGP word ook aangepas.
Kry die leerder ‘n vierde keer detensie word die saak in oorleg met die Hoof na die beheerliggaam verwys vir dissiplinêre optrede.
Dissiplinêre verhore vind plaas volgens die riglyne vervat in die SA Skolewet van 1994.
LET WEL:  OORTREDINGS VAN DIE VOLGENDE AARD WORD DIREK NA DIE SKOOLHOOF VERWYS EN WORD DAN DEUR HOM HANTEER:
Diefstal van watter aard ookal
Opsetlike wegbly van skool
Ouers se handtekening namaak
Betrokkenheid by satanisme of ander kultusvorms
Seksuele wangedrag of teistering
In besit van pornografie wees
Aanranding met die doel om te beseer
Vuil taal of wangedrag teenoor ouer persone
Drank- en of dwelmgebruik of in besit daarvan wees
website design in mossel bay